આ છે દ્વારકાના ગરીબ દર્દીઓની ભગવાન સમાન ગણાતી જામ ખંભાળીયાની જનરલ હોસ્પિટલ. ન માત્રા ગામના લોકો પણ આસપાસના ગામડાઓથી પણ અહીં મોટી સંખ્યામાં લોકો આ હોસ્પિટલમાં ઇલાજ માટે આવી રહ્યા છે, પણ આ જનરલ હોસ્પિટલમાં હાલ 2 જ ડોકટર હોવાથી લોકોને પડી રહી છે ભારે હાલાકી. બિમારીના ઇલાજ માટે સવારથી સાંજ માટે દર્દીઓ તબીબોની રાહ જોઇને બેઠા રહે છે. હોસ્પિટલમાં ડોકટરના અછતના કારણે લોકોને પારાવાર મુશ્કેલીઓ સામનો કરવો પડી રહ્યો છે. સ્વીપર પણ હાજર ન રહેતા દર્દીઓના સ્ટ્રેચરમાં લઇ જવા સગાઓએ જહેમત ઉઠાવી પડે છે. આટલી હાલાકી છતાં તંત્રના પેટનું પાણી ન હલતા લોકોમાં ભારે રોષ છે. જો કે એવુ પણ નથી કે તંત્રને આ વાતની જાણ નથી. સ્ટાફની અછત હોવાનું ખુદ હોસ્પિટલના સુપરિટેન્ડેન્ટ સ્વીકારી રહ્યા છે.